b'\n_START_ARTICLE_\nVen\xc3\xb8 Bugt\n_START_PARAGRAPH_\nVen\xc3\xb8 Bugt er en ca. 100 km\xc2\xb2 stor og op til 7 m dyb sydvendt bugt i Limfjorden, syd for K\xc3\xa5s Bredning, med \xc3\xb8en Ven\xc3\xb8 mod vest, og afgr\xc3\xa6nses mod nord ved Ven\xc3\xb8s nordspids, Bradser Odde ved N\xc3\xb8rskov Vig, halv\xc3\xb8en Salling mod \xc3\xb8st, og i bunden af bugten mod sydvest byen Struer og lidt inde i landet Vinderup mod syd\xc3\xb8st._NEWLINE_Ven\xc3\xb8 Bugts beliggenhed_NEWLINE_Ved Struer og Struer Bugt g\xc3\xa5r den afsk\xc3\xa5rne fjordarm Kilen cirka 4 km mod vest, og p\xc3\xa5 \xc3\xb8stbredden ligger habitatomr\xc3\xa5det 32: S\xc3\xb8nder Lem Vig og Geddal Strandenge der er en del af Natura 2000-programmet._NEWLINE_Den vestlige del omkring Ven\xc3\xb8 er en del af habitatomr\xc3\xa5de 62 Ven\xc3\xb8 og Ven\xc3\xb8 Sund og ligeledes en del af Natura 2000.'